Document ID: 31991R2380

ΚΑΝΟΝΙΣΜΟΣ (ΕΚΑΧ, ΕΟΚ, ΕΥΡΑΤΟΜ) αριθ. 2380/91 ΤΟΥ ΣΥΜΒΟΥΛΙΟΥ της 29ης Ιουλίου 1991 για την προσαρμογή των διορθωτικών συντελεστών που εφαρμόζονται σε ορισμένα κράτη μέλη στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση του ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (Ευρατόμ, ΕΚΑΧ, ΕΟΚ) αριθ. 259/68 (1) και τροποποιήθηκαν τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3736/90 (2), και ιδίως τα άρθρα 63, 64, 65 και 82 του εν λόγω κανονισμού υπηρεσιακής κατάστασης, καθώς και το άρθρο 20 εδάφιο 1 και το άρθρο 64 του εν λόγω καθεστώτος,
την απόφαση 81/1061/Ευρατόμ, ΕΚΑΧ, ΕΟΚ του Συμβουλίου της 15ης Δεκεμβρίου 1981 περί τροποποιήσεως της μεθόδου αναπροσαρμογής των αποδοχών των υπαλλήλων και του λοιπού προσωπικού των Κοινοτήτων (3),
την πρόταση της Επιτροπής,
Εκτιμώντας ότι σημειώθηκε αισθητή αύξηση του κόστους ζωής σε ορισμένα κράτη μέλη όπου υπηρετούν υπάλληλοι και λοιπό προσωπικό των Ευρωπαϊκών Κοινοτήτων κατά το δεύτερο εξάμηνο του 1990- ότι θα πρέπει να γίνει αναπροσαρμογή των διορθωτικών συντελεστών που εφαρμόζονται δυνάμει του κανονισμού (Ευρατόμ, ΕΚΑΧ, ΕΟΚ) αριθ. 3736/90 στις αποδοχές και τις συντάξεις αυτών των υπαλλήλων και του λοιπού προσωπικού, με ισχύ από 1η Ιανουαρίου 1991 καθώς και από 16 Νοεμβρίου 1990 για τις χώρες υπηρεσίας όπου η αύξηση του κόστους ζωής ήταν ιδιαίτερα υψηλή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από τις 16 Νοεμβρίου 1990, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στις κατωτέρω χώρες διαμορφώνεται ως εξής:
Ελλάδα: 88,3
Πορτογαλία: 90,3.
2. Από την 1η Ιανουαρίου 1991, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στις κατωτέρω χώρες διαμορφώνεται ως εξής:
Ηνωμένο Βασίλειο (πλην Culham): 106,5
Culham: 96,8
Ισπανία: 114,0
Βαρέζε: 109,6.
3. Οι διορθωτικοί συντελεστές που εφαρμόζονται στη σύνταξη καθορίζονται σύμφωνα με το άρθρο 82 παράγραφος 1 του κανονισμού υπηρεσιακής κατάστασης.
Τα άρθρα 3 έως 10 του κανονισμού (Ευρατόμ, ΕΚΑΧ, ΕΟΚ) αριθ. 2175/88 (4) παραμένουν σε ισχύ.
Άρθρο 2
Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1991.

Labels: 19
10
0
9
15